CELEX: 32009D1217(01)
Language: sl
Date: 2009-12-02 00:00:00
Title: Sklep predsednika Evropske Komisije z dne 2. decembra 2009 o podpisu uredb, direktiv in sklepov Komisije, v katerih ni določeno, na koga so naslovljeni (C(2009) 9848)

17.12.2009   
            
            
               SL
            
            
               Uradni list Evropske unije
            
            
               L 332/78
            
         
      SKLEP PREDSEDNIKA EVROPSKE KOMISIJE
   
   z dne 2. decembra 2009
   o podpisu uredb, direktiv in sklepov Komisije, v katerih ni določeno, na koga so naslovljeni
   (C(2009) 9848)
   PREDSEDNIK EVROPSKE KOMISIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije, zlasti člena 297(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo –
   SPREJEL NASLEDNJI SKLEP:
   Člen 1
   Uredbe, direktive in sklepe Komisije, v katerih ni določeno, na koga so naslovljeni, in ki se sprejmejo po ustnem postopku na podlagi člena 8 Poslovnika Komisije, podpiše predsednik v sklepni beležki na seji Komisije, na kateri se sprejmejo. Sklepno beležko podpiše predsednik ali član Komisije, ki ga nadomešča v skladu s prednostnim vrstnim redom, ki ga je določil predsednik.
   Uredbe, direktive in sklepi Komisije, v katerih ni določeno, na koga so naslovljeni, in ki se sprejmejo po pisnem postopku na podlagi člena 12 Poslovnika Komisije, se zapišejo v dnevno beležko. Dnevne beležke se priložijo sklepni beležki, v kateri so navedene in ki se pripravi za sejo Komisije v skladu s členom 17(1) Poslovnika Komisije, na kateri jo predsednik podpiše. Predsednik pooblasti generalnega sekretarja za podpis aktov, pri katerih z objavo in začetkom veljavnosti zaradi nujnosti ni mogoče odlašati do naslednje seje Komisije.
   Za podpis uredb, direktiv in sklepov Komisije, v katerih ni določeno, na koga so naslovljeni, in ki se sprejmejo po postopku pooblastitve na podlagi člena 13 Poslovnika Komisije, se pooblastijo člani Komisije, na katere so bila prenesena pooblastila za sprejetje aktov.
   Za podpis uredb, direktiv in sklepov Komisije, v katerih ni določeno, na koga so naslovljeni, in ki se sprejmejo po postopku prenosa na podlagi členov 13, 14 in 15 Poslovnika Komisije, se pooblastijo uradniki, na katere so bila prenesena pooblastila za sprejetje aktov.
   Člen 2
   Ta sklep velja od 1. decembra 2009.
   
      V Bruslju, 2. decembra 2009
      
         
            Predsednik
         
         José Manuel BARROSO